b'\n_START_ARTICLE_\nMo\xc4\x8dljivo \xc5\xbeveplo\n_START_SECTION_\nVarovanje okolja\n_START_PARAGRAPH_\nPri tretiranju moramo prepre\xc4\x8diti onesna\xc5\xbeevanje vodotokov, vodnjakov, jezer in vodnih izvirov s tem, da tretiramo najmanj 20 m od njih. Sredstva ne uporabljamo v vro\xc4\x8dem in vetrovnem vremenu.\n_START_SECTION_\nFitotoksi\xc4\x8dnost (ob\xc4\x8dutljivost rastlin)\n_START_PARAGRAPH_\n\xc5\xa0kropimo pri temperaturi zraka med 16 in 28\xc2\xb0C, ker je pri ni\xc5\xbeji temperaturi biolo\xc5\xa1ko delovanje oslabljeno, pri vi\xc5\xa1jih temperaturah pa lahko deluje fitotoksi\xc4\x8dno.\n_START_SECTION_\nKarenca\n_START_PARAGRAPH_\n14 dni za jablane in breskve, 7 dni za hmelj, navadne kumare, navadni grah, 14 dni za ostale vrtnine, 28 dni za vinsko trto. Na okrasnih rastlinah je karenca zagotovljena z na\xc4\x8dinom uporabe.\n_START_SECTION_\nNevarnost in varnostni ukrepi\n_START_PARAGRAPH_\nMo\xc4\x8dljivo \xc5\xbeveplo dra\xc5\xbei o\xc4\x8di.dihala in ko\xc5\xbeo. Pri delu moramo nositi primerno za\xc5\xa1\xc4\x8ditno obleko, za\xc5\xa1\xc4\x8ditne rokavice in za\xc5\xa1\xc4\x8dito za o\xc4\x8di oz. za\xc5\xa1\xc4\x8ditno masko. Med uporabo ne smemo jesti, piti in kaditi. V primeru kontaminacije ali suma na zastrupitev prekinemo z delom in ukrepamo po navodilu prve pomo\xc4\x8di. Po delu se moramo temeljito umiti z vodo in milom ter se preoble\xc4\x8di. Operemo in o\xc4\x8distimo vso uporabljeno za\xc5\xa1\xc4\x8ditno opremo in opremo za \xc5\xa1kropljenje.\n_START_SECTION_\nPriprava sredstva za uporabo\n_START_PARAGRAPH_\nOdmerjeno koli\xc4\x8dino sredstva zme\xc5\xa1amo v manj\xc5\xa1i posodi z vodo, da dobimo polteko\xc4\x8do pasto. To vlijemo v rezervoar \xc5\xa1kropilnice, napolnjen do polovice s potrebno koli\xc4\x8dino vode. Nato dolijemo vodo, ob stalnem me\xc5\xa1anju, do potrebne koli\xc4\x8dine.\n_START_SECTION_\nPostopek z ostanki in prazno embala\xc5\xbeo\n_START_PARAGRAPH_\nMorebitne ostanke \xc5\xa1kropilne brozge razred\xc4\x8dimo v razmerju 1:10 in jih enakomerno porazdelimo po \xc5\xbee tretirani povr\xc5\xa1ini. Popolnoma izpraznjeno in trikrat oprano embala\xc5\xbeo lahko odstranimo kot nenevaren odpadek skladno s Pravilnikom o ravnanju z embala\xc5\xbeo in odpadno embala\xc5\xbeo. Z neizpraznjeno in slabo o\xc4\x8di\xc5\xa1\xc4\x8deno embala\xc5\xbeo ravnamo kot z nevarnim odpadkom.'